als_Latn dik_Latn sag_Latn
Përzgjedhësi i Francës, Didier Deschamps, mendon se lëndimi i Paul Pogbas është pasojë e angazhimit të tepruar të mesfushorit nga Juventusi.
22-vjeçari u dëmtua në ndeshjen e Ligës së Kampionëve kundër Borussia Dortmundit dhe pritet të mungojë rreth shtatë javë.
Ai nuk mund të luajë për Bianconerët në dy ndeshjet çerekfinale madje edhe në gjysmëfinale, si edhe në ndeshjet miqësore të Francës kundër Brazilit dhe Danimarkës.
“Ky është lëndimi i parë muskulor për Paul. Është diçka e re për të. Madje edhe kur një lojtar i ri është në gjendje të luajë, gjëra të këtilla ndodhin”.
“Ai po zhvillon shumë ndeshje. Sezonet janë të gjata për të. Ai nuk ka një pushim të vërtetë. Trupi i tij ka nevojë për pushim”, ka deklaruar Deschamps. /Telegrafi/
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi.
Ju lutem lexoni rregullat këtu.
als_Latn als_Latn als_Latn als_Latn als_Latn als_Latn als_Latn